CELEX: 62013CN0683
Language: et
Date: 2013-12-23 00:00:00
Title: Kohtuasi C-683/13: Eelotsusetaotlus, mille on esitanud Tribunal do Trabalho da Covilhã (Portugal) 23. detsembril 2013 — Pharmacontinente — Saúde e Higiene, S.A. jt versus Autoridade para as Condições do Trabalho (ACT)

22.2.2014   
            
            
               ET
            
            
               Euroopa Liidu Teataja
            
            
               C 52/31
            
         Eelotsusetaotlus, mille on esitanud Tribunal do Trabalho da Covilhã (Portugal) 23. detsembril 2013 — Pharmacontinente — Saúde e Higiene, S.A. jt versus Autoridade para as Condições do Trabalho (ACT)
   (Kohtuasi C-683/13)
   2014/C 52/57
   Kohtumenetluse keel: portugali
   
      Eelotsusetaotluse esitanud kohus
   
   Tribunal do Trabalho da Covilhã
   
      Põhikohtuasja pooled
   
   
      Hagejad: Pharmacontinente Saúde e Higiene SA, Domingos Sequeira de Almeida, Luis Mesquita Soares Moutinho, Rui Teixeira Soares de Almeida, André de Carvalho e Sousa
   
      Kostja: Autoridade para as Condições do Trabalho (ACT)
   
      Eelotsuse küsimused
   
   
               a)
            
            
               Kas direktiivi 95/46/EÜ (1) artiklit 2 tuleb tõlgendada nii, et mõiste „isikuandmed” all on hõlmatud tööajatabelid ehk iga töötaja töö algus- ja lõpuaja äranäitamine koos katkestuste või pausidega?
            
         
               b)
            
            
               Kui vastus eelmisele küsimusele on jaatav, siis kas Portugali riik peab direktiivi 95/46/EÜ artikli 17 lõike 1 kohaselt kehtestama vajalikud tehnilised ja organisatsioonilised meetmed kaitsmaks isikuandmeid juhusliku või ebaseadusliku hävitamise või juhusliku kaotsimineku, muutmise, ebaseadusliku avalikustamise või juurdepääsu eest, eelkõige juhul, kui töötlemine hõlmab andmete edastamist võrgu kaudu?
            
         
               c)
            
            
               Kui vastus eelmisele küsimusele on jaatav, ja kui liikmesriik ei rakenda ühtegi direktiivi 95/46/EÜ artikli 17 lõikes 1 ettenähtud meedet ning kui tööandja, kes vastutab kõnealuste andmete töötlemise eest, rakendab nende andmete puhul piiratud juurdepääsu süsteemi, mis ei võimalda automaatset juurdepääsu vastavale pädevale töötingimuste järelevalvega tegelevale riigiasutusele, kas siis tuleb Euroopa Liidu õiguse ülimuslikkuse põhimõtet tõlgendada nii, et liikmesriik ei saa tööandjat sellise käitumise eest karistada?
            
         
               d)
            
            
               Kui vastus eelmisele küsimusele on eitav, siis kas vaatamata sellele, et ei ole tõendatud või väidetud, et käesolevas asjas oleks tabelist tulnud andmeid muudetud, on proportsionaalne nõue, et tabelid tehtaks vahetult kättesaadavaks, nii et kõigile töösuhte osapooltele võimaldatakse andmetele üldine ligipääs?
            
         
      (1)  Euroopa Parlamendi ja nõukogu 24. oktoobri 1995. aasta direktiiv 95/46/EÜ, üksikisikute kaitse kohta isikuandmete töötlemisel ja selliste andmete vaba liikumise kohta (EÜT L 281, lk 31; ELT eriväljaanne 13/15, lk 355).